b'\n_START_ARTICLE_\n\xc4\x8castni znak nem\xc5\xa1kega za\xc5\xa1\xc4\x8ditnega zidu\n_START_SECTION_\nZgodovina odlikovanja\n_START_PARAGRAPH_\nOdlikovanje je bilo ustanovljeno 2. avgusta 1939. Bilo je namenjeno vsem civilnim osebam, ki so gradile in projektirale obrambne polo\xc5\xbeaje na nem\xc5\xa1ki zahodni meji ter voja\xc5\xa1kim osebam, ki so bile tam stacionirane pred majem 1940. 31. januarja 1941 se je nehala podeljevati, ponovno pa so jo za\xc4\x8deli podeljevati 10. oktobra 1944, ko se je ponovno za\xc4\x8delo utrjevanje fortifikacij na zahodni meji. Skupaj je bilo med vojno podeljenih 622.064 medalj.\n_START_SECTION_\nOpis\n_START_PARAGRAPH_\nMedalja je bila kovana iz brunirane medenine. Bila je ovalne oblike in jo je na zunanjem robu (na prvi strani) obdajal venec iz hrastovega listja. Poleg tega je bil na zgornjem delu prve strani orel, ki je v krempljih dr\xc5\xbeal z vencem obdano svastiko. Pod orlom sta bila prekri\xc5\xbeana me\xc4\x8d in lopata, pod njima pa je bil\xc2\xa0\xc2\xbbnarisan\xc2\xab\xc2\xa0bunker. Na zadnji strani je bil napis\xc2\xa0\xc2\xbbFur Arbeit zum Schutze Deutschlands\xc2\xab\xc2\xa0(Za delo pri obrambi Nem\xc4\x8dije). Odlikovanje meri v vi\xc5\xa1ino 40 mm, v \xc5\xa1irino pa 33\xc2\xa0mm._NEWLINE_Medalja je visela na trakcu zlate barve z dvema belima \xc4\x8drtama na robovih. Obstajala je tudi priponka za na trak z letnico 1944 za tiste nosilce, ki so prejeli \xc5\xbee medaljo leta 1939, 1940 ali 1941.\n_START_SECTION_\nMateriali uporabljeni pri izdelavi\n_START_PARAGRAPH_\nZgodnje medalje so bile izdelane iz brunirane medenine, kasnej\xc5\xa1e pa iz bronasto prebarvanega cinka.\n_START_SECTION_\nKriteriji za pridobitev medalje\n_START_PARAGRAPH_\nMedalja se je podeljevala delavcem in vojakom, ki so opravljali slu\xc5\xbebo na Siegfriedovi liniji. Za podelitev ni bilo stro\xc5\xbejih kriterijev, o \xc4\x8demer pri\xc4\x8da veliko \xc5\xa1tevilo podeljenih medalj.\n_START_SECTION_\nPodeljevanje in no\xc5\xa1enje medalje\n_START_PARAGRAPH_\nMedalje se je podeljevala skupaj s pripadajo\xc4\x8dim dokumentom v papirnati vre\xc4\x8dki, na kateri je bilo napisano ime medalje. Medalja se je nosila na paradnih uniformah na levi strani, navadno skrajno levo ali na civilni obleki na istem mestu.'